Sprejové mopy majú oproti klasickým mopom výhody aj nevýhody. Sú ľahké a ľahko sa s nimi manipuluje. Pri práci so sebou neťaháte vedro, malá nádobka na vodu je totiž pripevnená priamo na rukoväti. To má však za následok, že návlek v priebehu vytierania nenamáčate vo vode, a pokiaľ je vaša podlaha veľmi zašpinená, čoskoro bude šmuhy skôr rozmazávať než stierať. Sprejový mop je teda ideálny na každodenné čistenie drobných škvrniek, na veľké mesačné upratovanie sa však nehodí.